
Ministru kabineta sēdes protokollēmums

Informatīvais ziņojums "Informatīvais ziņojums par grozījumu priekšlikumu noslēgtajos ilgtermiņa līgumos par sabiedriskā transporta pakalpojumu sniegšanu ar autobusiem un to ietekmi uz valsts budžeta izdevumiem "

· 1. Pieņemt zināšanai iesniegto informatīvo ziņojumu par ilgtermiņa sabiedriskā transporta pakalpojumu pasūtījuma līguma grozījumu priekšlikumu, paredzot pakalpojumu cenas indeksācijas piemērošanu reizi gadā.
· 2.  Satiksmes ministrijai sadarbībā ar valsts sabiedrību ar ierobežotu atbildību "Autotransporta direkcija" īstenot pasākumus, kas vērsti uz sabiedriskā transporta pakalpojumu finansēšanas ilgstpējas nodrošināšanu:
· 2.1. nodrošināt regulāru sabiedriskā transporta tarifu (braukšanas maksas) pārskatīšanu;
· 2.2. īstenot datos balstītu maršruta tīkla pilnveidošanu, izvērtējot iespēju optimizēt maršrutu tīklu līdz 15%;
· 2.3. sadarbībā ar Labklājības ministriju izstrādāt priekšlikumus braukšanas maksas atvieglojumu sistēmas pilnveidošanai.
· 3. Satiksmes ministrijai šā protokollēmuma 2. punktā noteikto pasākumu ieviešanas gaitā iesniegt priekšlikumus Ministru kabinetā par valsts budžeta 31.06.00 apakšprogrammā "Dotācija zaudējumu segšanai sabiedriskā transporta pakalpojumu sniedzējiem" nepieciešamo finansējumu, ņemot vērā īstenoto pasākumu faktisko finanšu ietekmi un aktuālās sabiedriskā transporta pakalpojumu izmaksu prognozes.

